دھریجہ بادشاہ

دھریجہ بادشاہ ہا ، ݙاݙے غوث بخش دی کچاری بحش لڳی پی ہئی ۔ ݙاݙے بیلے آکھیا ، بادشاہ نہ بادشاہ ، بادشاہ ہووݨ تاں  اَڄ دھریجے رُلدے ودے ہوون ہا ۔ نانیں  ڄام خاں  آکھیا ایویں  منڈھ لا توں  تھیندا آئے ، بندہ بادشاہ ہوندے یا گداہوندے ۔ تخت یا تختہ ۔ اے پکیاں  ٹھکیاں  ڳالھیں  ءِن ۔ بحش ودھݨ پی تاں  ݙاݙے عمر وݙے آکھیا ، دھریجہ بھاویں  بادشاہ ہا جو کجھ ہا ، تساں ایں  ڳالھ کوں  ویندا کرو ۔ جو کجھ چہندو تساں  آپ بݨو۔

 حوالہ 
کتاب: مُہاڳ، مصنف: ظہور احمد دھریجہ ، ناشر: جھوک پبلشرز ، ملتان